## Küldöttgyűlés

## ELTE Pedagógiai és Pszichológiai Kar Hallgatói Önkormányzat

## Emlékeztető

## 2020. június 09. (18:00-19:16)

## Helyszín: Microsoft Teams PPK KGY chatszoba

## Napirendi pontok:

## Az Elnökség beszámolója

## 2020. évi költségvetés elfogadása

## Egyebek

##

Korinek Janka köszönti a Küldöttgyűlés tagjait. Az Ellenőrző Bizottság tagjai elvégzik a létszámellenőrzést és megállapítják, hogy a Küldöttgyűlés 10 jelen lévő taggal határozatképes. Korinek Janka felkéri Szőke Júliát a jegyzőkönyv vezetésére, melyet a Küldöttgyűlés szimpátiaszavazáson egyhangúan elfogad. A Napirendet a Küldöttgyűlés szintén egyhangúan elfogadja.

**1.Napirendi pont: Elnökségi beszámolók**

Korinek Janka kiegészíti a beszámolóját azzal, hogy június 9-én részt vett a Vezetői Értekezlet ülésén. A Küldöttgyűlés kérésére elmondja, hogy a krízishelyzet idején az összes ülés, melyen részt vett, a Microsoft Teams felületén volt megtartva. Kéri beszámolójának elfogadását.

Kassai József nem kívánja kiegészíteni a beszámolóját. A Küldöttgyűlés kérésére elmondja, hogy tavasszal Összetartást szervezett volna a Hallgatói Önkormányzat számára, azonban a koronavírus helyzet miatt erre nem volt lehetőség. Kéri beszámolójának elfogadását.

 Bella Dániel kiegészíti a beszámolóját azzal, hogy március 2-án és április 7-én is részt vett az Elnökségi ülésen. Kéri beszámolójának elfogadását.

Diczkó Dalma nem kívánja kiegészíteni a beszámolóját. Kerkai Anna kérésére elmondja, hogy az Érzékenyítő képzés fejlődése, előrehaladása érdekében összegyűjti a pozitív, valamint negatív visszajelzéseket, amelyek mind az előző, mind a jelen évi képzéstartásokról származnak. Kéri beszámolójának elfogadását.

Szabó Krisztina nem kívánja részletezni a beszámolóját. A Küldöttgyűlés kérésére elmondja, hogy a krízishelyzet nem vágta meg a költségvetést. Kéri beszámolójának elfogadását.

 Zsolnai Dorottya kiegészíti a beszámolóját azzal, hogy az ELTE PPK HÖK Instagram oldalára kikerült egy népszerűsítő bejegyzés az 5vös5km vonatkozásában. Beszámol róla továbbá, hogy lehetőség nyílt új Mediagroup-os eszközöket rendelni. Kéri beszámolójának elfogadását.

 Pásztor Katalin nem kívánja kiegészíteni a beszámolóját. A Küldöttgyűlés kérésére elmondja, hogy pozitív tapasztalatok érték az online meetingekkel kapcsolatban. Elmondja továbbá, hogy a következő félév ugyan még bizonytalan, azonban úgy készülnek, hogy változatlan formában fog elindulni. A start ösztöndíj kapcsán beszámol arról, hogy igyekeznek a helyzetet úgy kezelni, hogy anyagilag ne legyen megterhelő az Erasmusos hallgatók számára. Kéri beszámolójának elfogadását.

 Baán Lolita nem kívánja kiegészíteni a beszámolóját. A Küldöttgyűlés kérésére elmondja, hogy az Animátori Kör programjait illetően a koronavírus helyzet miatt jelentős kihagyások, elmaradások történtek, azonban ezt a későbbiek folyamán igyekeznek pótolni. Elmondja továbbá, hogy konkrét időpontok még nincsenek az elmaradt Képzések, Avatás, Vezetőképző tekintetében. Korinek Janka kiegészíti, hogy nem táborozós formában zajlana a Vezetőképző. Baán Lolita kéri beszámolójának elfogadását.

 Fábián Fanni nem kívánja kiegészíteni a beszámolóját. A Küldöttgyűlés felveti azt a problémát, hogy a sport-és rekreációszervezés szakon hallgató tanulók felől érkezett egy olyan visszajelzés, hogy a beadandó mennyisége az online oktatás alatt felsűrűsödött. Fábián Fanni elmondja, hogy valóban előfordulhatott, hogy nehezedtek a követelmények a kontaktórák hiánya miatt, hiszen a beadandók mennyiségével kapcsolatban nem történt korlátozás. Elmondja továbbá, hogy ezt a visszajelzést továbbítani fogja. Kerkai Anna javasolja, hogy diákjóléti szempontból hasznos lenne a későbbiek folyamán is megtartani az online előadási formát. Fábián Fanni elmondja, hogy véleménye szerint ennek lehetnek bukatói, de jó kezdeményezés, valamint fog olyan közegbe menni, ahol ezzel kapcsolatban még informálódni tud. Kassai József kiegészíti, hogy szakirányukon a tanárok érdeklődtek a hallgatók véleménye felől az online oktatás kapcsán. Korinek Janka kiegészíti, hogy az oktatók úgy gondolják, a humán tárgyak élő jelenlétet kívánnak meg, valamint sok hallgató is a hagyományos keretet preferálja. Fábián Fanni kéri beszámolójának elfogadását.

 Zelena Dorina nem kívánja kiegészíteni beszámolóját. A Küldöttgyűlés kérésére elmondja, hogy úgy gondolja, a Perspektíva csapatában jelen van az összefogás, csapatdinamika. Elmondja továbbá, hogy az Instagram egy olyan új platformot jelent a Perspektíva vonatkozásában, amely nagyon pozitív kicsengésű. Kéri beszámolójának elfogadását.

 Korinek Janka kéri a Küldöttgyűlést az Elnökség beszámolóinak elfogadására. A Küldöttgyűlés az elnöki beszámolót 10 igen, 0 nem és 0 tartózkodó szavazattal elfogadta, az alelnöki beszámolót 10 igen, 0 nem és 0 tartózkodó szavazattal elfogadta, a szombathelyi alelnöki beszámolót 10 igen, 0 nem és 0 tartózkodó szavazattal elfogadta, a Diákjóléti Bizottság beszámolóját 10 igen, 0 nem és 0 tartózkodó szavazattal elfogadta, a Gazdasági Bizottság beszámolóját 10 igen, 0 nem és 0 tartózkodó szavazattal elfogadta, a Kommunikációs Bizottság beszámolóját 10 igen, 0 nem és 0 tartózkodó szavazattal elfogadta, a Külügyi Bizottság beszámolóját 10 igen, 0 nem és 0 tartózkodó szavazattal elfogadta, a Rendezvényszervező Bizottság beszámolóját 10 igen, 0 nem és 0 tartózkodó szavazattal elfogadta, a Tanulmányi Bizottság beszámolóját 10 igen, 0 nem és 0 tartózkodó szavazattal elfogadta, a Perspektíva főszerkesztőjének beszámolóját 9 igen, 0 nem és 1 tartózkodó szavazattal szintén elfogadta.

**2. Napirendi pont: 2020. évi költségvetés elfogadása**

Korinek Janka prezentálja a küldöttek számára a 2020. évi költségvetés tervezetet. Kerkai Anna javasolja, hogy a rendelkezésre álló összegből akár olyan tervek is megvalósíthatóak, amelyek korábban a magas költség miatt nem bizonyultak megfelelőnek. A Küldöttgyűlés 10 igen, 0 nem és 0 tartózkodó szavazattal elfogadta a költségvetés tervezetet.

**3. Napirendi pont: Egyebek**

Korinek Janka röviden ismerteti, hogy a krízishelyzet miatt a Gólyatábor megtartásából milyen fenntartások származhatnak. Elmondja, hogy a héten fog kiderülni, hogy pontosan milyen paraméterekkel kell dolgozni a későbbiek folyamán. Beszámol arról, hogy a kar vezetősége sem támogatja a Gólyatábor megtartását, azonban a Gólyahét megszervezésére van lehetőség.

Fábián Fanni bejelenti, hogy a következő félévtől már nem fogja betölteni jelen tisztségét, hanem az EHÖK tanulmányi alelnökeként fog tovább dolgozni.

Korinek Janka megköszöni a küldötteknek az egész éves közös munkát.

*Nem érkezett több bejelentés.*

Korinek Janka Szőke Júlia

 elnök elnök

ELTE PPK HÖK Ellenőrző Bizottság

 ELTE PPK HÖK

Budapest, 2020. június 13.